道狹踟躕行
作者：釋文珦
朝代：宋

paragraphs: 道狹難並車，相逢苦踟躕。
踟躕將何念，所念在康衢。
康衢平如砥，八達無斜迂。
君子之所履，所履常虛邪。
折旋應規矩，永矢無越踰。
有時亦壅底，久之還廓如。
狹道殊徑捷，小人所爭趨。
夙夜不遑止，草露多沾濡。
勢利迭相傾，旋踵成遷渝。
迷眩不知返，逝將致淪胥。
康衢吾所遵，狹道吾所吁。
遄車返山林，守一以自娛。
大道既凋喪，安能復區區。